ร้านขนมจีบ ซาลาเปา และนานาอาหารติ่มซำยามเช้าอีกหนึ่งร้านของหาดใหญ่ โดยบรรยากาศร้านนี้ยามเช้าจะคึกครื้นเป็นพิเศษและคนมักจะเต็มร้านอยู่ตลอด

ในส่วนของอาหารจะมีคนยกถาดมาให้เราหยิบเลือกที่โต๊ะหรือสั่งได้เลยถ้าหากไม่มีในถาด ซึ่งนอกเหนือจากพวกติ่มซำแล้วไข่ลวกก็มีให้สั่งด้วย

พวกติ่มซำต่างรสชาติกลางๆแต่ที่ส่วนตัวชอบเป็นพิเศษก็จะมีข้าวเหนียวไก่นึ่งกับซาลาเปาไส้งาดำที่ตัวแป้งซาลาเปาของที่นี้จะฟูนุ่มเป็นพิเศษและไส้งาดำก็หวานกำลังดี ส่วนขนมจีบ กระดูกหมู อื่นๆยังธรรมดาๆไม่ได้โดดเด่นอะไร

ร้านนี้เหมาะจะมานั่งกินตอนเช้าๆเบาๆไม่หนักมาก ราคาก็ไม่แพง มาทานกัน 3 คนทั้งหมด 199 บาท ตื่นเช้ามาได้ซาลาเปา ขนมจีบ ข้าวเหนียวไก่ กระดูกหมู พร้อมจิบชาจีนร้อนๆไปด้วยก็เพียงพอสำหรับการเริ่มต้นวันใหม่แล้ว